На основу члана 7. Уредбе о условима прибављања и отуђења непокретности непосредном погодбом и  давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник Републике Србије“, бр. 16/2018 и 79/2023), чланова 20. - 27. Одлуке о прибављању, располагању, управљању и коришћењу ствари у јавној својини општине Горњи Милановац („Службени гласник општине Горњи Милановац“ бр. 13/2022) и члана 2. Закључака о спровођењу поступка давања у закуп непокретности прикупљањем писмених понуда путем јавног оглашавања, бр. 1-464-24/2026 од 21.04.2026.године, 1-464-35/2026 од 14.07.2026.године и 1-464-36/2026 од 14.07.2026.године, Комисија за спровођење поступака давања у закуп непокретности у јавној својини,  образована решењем  Председника општине Горњи Милановац бр. 1-464-9/2026 од 31.03.2026.године, објављује

ОГЛАС РАДИ ДАВАЊА У ЗАКУП НЕПОКРЕТНОСТИ У ЈАВНОЈ СВОЈИНИ ОПШТИНЕ ГОРЊИ МИЛАНОВАЦ ПРИКУПЉАЊЕМ ПИСМЕНИХ ПОНУДА ПУТЕМ ЈАВНОГ ОГЛАШАВАЊА

	1. Општина Горњи  Милановац, расписује оглас ради  давања у закуп  непокретности у јавној својини општине Горњи Милановац, прикупљањем писмених понуда путем јавног оглашавања:

1) Пословног простора – магацина површине нето површине 138 m2 који се налази у приземљу објекта сеоског дома у Јабланици (леви део), изграђеног на катастарској парцели број 503/2 КО Јабланица, по почетној висини закупнине од 11.437,00 динара месечно. 
Намена простора: магацински простор, занатска делатност и сл.

     2) Пословног простора у приземљу зграде Дома културе Велереч (објекат бр.1) бруто  површине 53,32 m2 који се састоји од канцеларије, ходника и мокрог чвора, са платоом у дворишту површине око 150 m2 , изграђене на катастарској парцели број 21475/2 КО Горњи Милановац, по почетној висини закупнине од 17.610,00 динара месечно. 
Намена простора: трговина, продајни простор, канцеларијски простор, услуге и сл.

3) Пословног простора у приземљу површине 160 m2 са магацинским простором на спрату површине 235 m2 , укупно 395 m2 , у објекту у  ул. Милоша Великог бр. 4, на кп.бр. 569 КО Горњи Милановац, по почетној висини закупнине од 43.438,00 динара месечно.
Намена простора: продаја сточне хране, магацин и сл.                          

	2. Непокретности из огласа издају се у закуп у виђеном стању, на одређено време, на период од 5 (пет) годинa. 
	3. Конкурсна документација садржи: Образац пријаве, скицу и опис простора. 
Заинтересовани за узимање у закуп непокретности из тачке 1. овог огласа, дужни су да претходно преузму конкурсну документацију и изврше обилазак локације.
Преузимање конкурсне документације: Конкурсна документација се може преузети сваког радног дана од 08 до 15 часова, почев од дана објављивања огласа закључно са 22.07.2026. године, у просторијама Одељења за урбанизам, комунално-стамбене и имовинско правне послове у згради Општине Горњи Милановац  у ул. Тихомира Матијевића бр.4 („бивше Дечје новине“), трећи спрат, канцеларија бр.5, уз издавање потврде коју понуђач обавезно прилаже уз писмену понуду. 
Преузимање конкурсне документације је бесплатно.
Заинтересовани за узимање у закуп непокретности из тачке 1. овог огласа, дужни су да обиђу локацију у присуству представника Комисије и потпишу изјаву о обиласку локације заједно са присутним представницима Комисије, коју прилажу уз понуду.
Обилазак локација се може извршити у периоду од 17.07.2026.године до 23.07.2026.године, сваког радног дана од 10,00 до 14,00 часова, уз претходну најаву на следеће телефоне: 032/713-537 и 032/515-0066.    
4. Право учешћа на огласу имају: физичка лица, правна лица и предузетници, која преузму конкурсну документацију, обиђу локацију, уплате депозит у висини од 10% од почетне годишње цене закупа непокретности и која испуњавају остале услове из огласа.
Полагање депозита врши се уплатом на рачун 840-1354804-16,  модел 97,  позив на број: 3304105094, назив подрачуна: Општина Горњи Милановац – други посебни депозити.
5. Писмена понуда физичког лица треба да садржи: Попуњен и потписан образац пријаве из конкурсне документације, доказ о уплати депозита, потврду о преузетој конкурсној документацији, изјаву о обиласку локације, очитану личну карту, број текућег рачуна на који би се извршио евентуални повраћај депозита и потврду Општинске управе општине Горњи Милановац, Одељења за финансије, рачуноводство и локалну пореску администрацију, да су у потпуности  измирили све обавезе по питању закупа пословног простора односно непокретности по ранијим уговорима.
Писмена понуда предузетника треба да садржи: Попуњен и потписан образац пријаве из конкурсне документације, доказ о уплати депозита, број рачуна на који би се извршио евентуални повраћај депозита, решење АПР-а о регистрацији, потврду Општинске управе општине Горњи Милановац, Одељења за финансије, рачуноводство и локалну пореску администрацију, да су у потпуности  измирили све обавезе по питању закупа пословног простора односно непокретности по ранијим уговорима.
Писмена понуда правног лица треба да садржи: Попуњен и потписан образац пријаве из конкурсне документације, доказ о уплати депозита, назив и седиште, копију решења о упису правог лица у регистар код надлежног органа, ПИБ, број рачуна на који би се извршио евентуални повраћај депозита, име и презиме директора и његов потпис, пуномоћје за лице које заступа правно лице и изјаву о прихватању свих услова из огласа, решење АПР-а о регистрацији, потврду Општинске управе општине Горњи Милановац, Одељења за финансије, рачуноводство и локалну пореску администрацију, да су у потпуности  измирили све обавезе по питању закупа пословног простора односно непокретности по ранијим уговорима.
Писмена понуда мора да буде потписана и да садржи понуђени износ месечне закупнине, изражен  у динарима, а који не може бити мањи од почетног износа месечне закупнине.
6. Писмена понуда са траженом документацијом се предаје непосредно на писарници Општинске управе општине Горњи Милановац или путем поште на адресу  Општина Горњи Милановац, ул. Таковска бр 2, у затвореној коверти на чијој предњој страни пише „Комисија за спровођење поступака давања у закуп непокретности у јавној својини “ са назнаком „Не отварати - Понуда за закуп пословног простора ________ (навести локацију за коју се подноси понуда) “.  
На задњој страни коверте уписати: име, презиме и адресу, односно назив и седиште подносиоца понуде и контакт телефон.
7. Рок за достављање писмених понуда је до 24.07.2026.године до 15,30 часова. Благовременим ће се сматрати све понуде које стигну у писарницу Општинске управе Општине  Горњи Милановац до наведеног рока. Понуде поднете после наведеног рока сматраће се неблаговременим. Понуде послате препорученом поштом сматраће се благовременим уколико су послате у року и уколико пристигну до почетка отварања понуда.
	  8. Отварање и разматрање писмених понуда за узимање у закуп пословног простора из тачке I. овог Огласа ће се обавити у понедељак 27.07.2026.године, у просторијама зграде Општине Горњи Милановац  у ул. Таковска бр.2, Мала сала, са почетком у 11,00 часова.
 Отварање понуда спровешће Комисија за спровођење поступака давања у закуп непокретности у јавној својини.
Услови за спровођење поступка, односно разматрања писмених понуда су испуњени уколико пристигне најмање једна благовремена и потпуна понуда.
Неблаговремене, незатворене и непотпуне пријаве биће одбачене.
Критеријум за избор најповољнијег понуђача је највиша понуђена цена закупнине и да  испуњава остале услове из огласа.
9. У случају да два или више учесника у поступку понуде исти износ закупнине, Комисија ће позвати понуђаче који су понудили исти износ закупнине, да у року од три дана од дана пријема позива, доставе нову писмену затворену понуду, са увећаним износом закупнине у односу на претходно дату понуду, а које понуде ће комисија отворити и утврдити најповољнијег понуђача. Уколико поменути понуђачи у року од три дана не доставе нову понуду, односно ако су понуђачи доставили нову понуду са истоветном закупнином Комисија ће извршити избор најповољнијег понуђача путем жреба.
10. Понуђачу који је понудио да плати највећи износ закупнине, који закључи  Уговор о закупу у року од 15 (петнаест) дана од дана јавног отварања понуда, износ приложеног депозита се урачунава у закупнину.
11. Осталим учесницима депозит се враћа у року од 15 дана, од дана закључења уговора.
12. Уколико учесник Огласа са утврђеном најповољнијом понудом одустане од закључења Уговора о закупу, уговор о закупу ће се закључити са другим  најповољнијим понуђачем.
13. Уколико учесник  Огласа не прихвати почетну висину закупнине или буде изабран за најповољнијег понуђача, а не закључи уговор о закуп, губи право на враћање депозита.
14. Закупнина се плаћа до краја месеца за претходни месец. 
15. Закупац сноси трошкове: комуналних услуга, телефона, електричне енергије и сл.
16. Закупац не може закупљену непокретност или њен део да даје  у подзакуп.
17. Закупац је у обавези да закупљену непокретност, користи у складу са прописима и наменом.
18. Закупац, за време трајања закупа, не може да врши инвестиционо одржавање односно адаптацију закупљене непокретности без претходне сагласности закуподавца. Сви трошкови адаптације падају на терет закупца.
19.  Сва ближа обавештења и информације у вези овог огласа могу се добити у Општинској управи општине Горњи Милановац, Одељењу за урбанизам, комунално-стамбене и имовинско правне послове, на телефон  032/713-537 и 515-0066. 
20.  Комисија за спровођење поступака давања у закуп непокретности у јавној својини задржава право да оглас  поништи.
21. Оглас ће бити објављен на огласној табли Општинске управе општине Горњи Милановац, на интернет страни www.gornjimilanovac.rs и листу „Таковске новине“.



КОМИСИЈА ЗА СПРОВОЂЕЊЕ ПОСТУПАКА ДАВАЊА У 
ЗАКУП НЕПОКРЕТНОСТИ У ЈАВНОЈ СВОЈИНИ
